***PĀRVADĀJUMA LĪGUMS Nr.1***

*(identifikācijas Nr. DBJSS 2014/01)*

Daugavpilī 2014.gada 22. maijā

**Daugavpils Bērnu un jaunatnes sporta skola**, PVN reģ. Nr. LV 90009242212, juridiskā adrese: Kandavas ielā 17A, Daugavpilī, LV-5401, tās direktora **\_\_\_\_\_\_\_\_\_\_\_\_** personā, kas darbojas, pamatojoties uz Nolikumu, turpmāk tekstā - „Pasūtītājs”, no vienas puses,

un SIA „Miks BUS”, PVN reģ. Nr. LV41503034476, juridiskā adrese: Cietokšņa iela 35-1, Daugavpils, LV-5401, Valdes locekļa \_\_\_\_\_\_\_\_\_-- personā, kas darbojas, pamatojoties uz statūtiem, kā „Izpildītājs”, no otras puses, ņemot vērā 15.05.2014. iepirkumu komisijas lēmumu (protokols Nr.2, iepirkuma identifikācijas numurs DBJSS 2014/01) vienojas par:

1. **Līguma priekšmets**

1.1. PASŪTĪTĀJS pasūta un samaksā un IZPILDĪTĀJS ar saviem resursiem veic Sporta skolas audzēkņu (pasažieru) pārvadājumu (turpmāk tekstā – „Pārvadājums”) saskaņā ar iepirkuma dokumentāciju un Līguma noteikumiem. Izpildītājs noteikts pamatojoties uz iepirkumu „Autotransporta pakalpojumu sniegšana sporta skolas audzēkņu pārvadāšanai”, identifikācijas Nr. DBJSS 2014/01 rezultātiem.

* 1. Izpildītājs sniedz pakalpojumus, kā arī izpilda garantijas un saistības, atbilstoši šā līguma nosacījumiem.

1. **PĀRVADĀJUMA CENAS UN LĪGUMA SUMMA**
   1. Cena par 1 (vienu) km saskaņā ar IZPILDĪTĀJA Piedāvājumu ir **0,27 EUR (bez PVN) uz pirmo iepirkuma daļu.**
   2. Cena par autobusu nomu saskaņā ar IZPILDĪTĀJA Piedāvājumu ir **45,00 EUR (bez PVN) uz pirmo iepirkuma daļu.**
   3. Cena par 1 (vienu) km saskaņā ar IZPILDĪTĀJA Piedāvājumu ir **0,39 EUR (bez PVN) uz otro iepirkuma daļu.**
   4. Cena par autobusu nomu saskaņā ar IZPILDĪTĀJA Piedāvājumu ir **75,00 EUR (bez PVN) uz otro iepirkuma daļu.**
   5. Cena par 1 (vienu) km saskaņā ar IZPILDĪTĀJA Piedāvājumu ir **0,495 EUR (bez PVN) uz trešo iepirkuma daļu.**
   6. Cena par autobusu nomu saskaņā ar IZPILDĪTĀJA Piedāvājumu ir **87,00 EUR (bez PVN) uz trešo iepirkuma daļu.**
   7. Cena par 1 (vienu) km saskaņā ar IZPILDĪTĀJA Piedāvājumu ir **0,645 EUR (bez PVN) uz ceturto iepirkuma daļu.**

2.8**.**Cena par autobusu nomu saskaņā ar IZPILDĪTĀJA Piedāvājumu ir **105,00 EUR (bez PVN) uz ceturto iepirkuma daļu.**

* 1. Cena par 1 (vienu) km saskaņā ar IZPILDĪTĀJA Piedāvājumu ir **0,72 EUR (bez PVN) uz piekto iepirkuma daļu.**
  2. Cena par autobusu nomu saskaņā ar IZPILDĪTĀJA Piedāvājumu ir **105,00 EUR (bez PVN) uz piekto iepirkuma daļu.**

2.11. Līguma darbības laikā tā kopējā summa nevar pārsniegt **104 211 EUR** (viens simts četri tūkstoši divi simti vienpadsmit eiro un 00 centi) bez PVN.

1. **Pārvadājuma veikšanas noteikumi**
2. IZPILDĪTĀJS ar saviem resursiem veic Pārvadājumu saskaņā ar IZPILDĪTĀJA piedāvājumu un Pārvadājuma līguma noteikumiem.
3. IZPILDĪTĀJS veicot Pārvadājumu ievēro un izpilda spēkā esošajos normatīvajos aktos noteikto attiecībā uz šādu Pārvadājumu veikšanu, tai skaitā, bet ne izsmeļoši,:
4. nodrošina, ka IZPILDĪTĀJAM veicot Pārvadājumu ir spēkā esoša Autotransporta direkcijas izsniegta speciāla atļauja (licence) pārvadājumiem valsts robežās (starptautisko pārvadājumu veikšanas gadījumā - speciāla atļauja (licence) starptautiskajiem pārvadājumiem);
5. nodrošina, ka IZPILDĪTĀJA autopārvadājumu vadītājam ir derīgs Satiksmes ministrijas izsniegts profesionālās kompetences sertifikāts;
6. nodrošina, ka katram autobusam, ar ko IZPILDĪTĀJS veic Pārvadājumu ir Autotransporta direkcijas izsniegta licences kartīte, derīga tehniskā apskate, obligātā civiltiesiskās atbildības apdrošināšana.
   1. IZPILDĪTĀJS veic Pārvadājumus ar autobusiem, kas norādīti IZPILDĪTĀJA autobusu sarakstā līguma pielikumā Nr.3.
   2. Gadījumā, ja IZPILDĪTĀJS vēlas izmantot autobusu, kas nav norādīts sarakstā, tas rakstveidā saskaņo autobusa maiņu ar PASŪTĪTĀJU.
   3. IZPILDĪTĀJS nodrošina, ka autobusu vada vadītāji, kuri norādīti IZPILDĪTĀJA autobusu vadītāju sarakstā līguma pielikumā Nr.4.
   4. Gadījumā, ja IZPILDĪTĀJS vēlas mainīt autobusu vadītāju, tas rakstveidā saskaņo vadītāja maiņu ar PASŪTĪTĀJU.
   5. IZPILDĪTĀJS veicot Pārvadājumu nodrošina, ka:
      1. autobuss, ar kuru veic Pārvadājumu ir tīrs, labā tehniskā kārtībā, kā arī atbilst visām normatīvajos aktos noteiktajām prasībām un visām PASŪTĪTĀJA Atklātā konkursā izvirzītajām prasībām;

3.7.2. ziemas periodā gaisa temperatūru autobusa salonā nav zemāka par 18ºC;

* + 1. IZPILDĪTĀJA darbinieki, tai skaitā autobusa vadītājs, Pārvadājumu veic profesionālā līmenī, nepieļauj patvaļīgas atkāpes no noteikta maršruta un/vai Pārvadājuma līguma noteikumiem;
    2. Pārvadājuma laikā autobuss ir nodrošināts ar nepieciešamo degvielu atbilstoši plānotajam maršrutam un tās papildināšana, neradot lieku kavēšanos;
    3. tehnisku vai citu neparedzētu apstākļu gadījumā autobuss un/vai tā vadītājs tiek nomainīts: ja attālums līdz salūzušā transporta atrašanās vietai ir 300 km vai mazāks ne ilgāk kā 5 st. laikā, ja attālums līdz salūzušā transporta atrašanās vietai ir no 300 līdz 500 km ne ilgāk kā 10 st. laikā, ja attālums līdz salūzušā transporta atrašanās vietai ir no 500 līdz 700 km ne ilgāk kā 14 st. laikā, ja attālums līdz salūzušā transporta atrašanās vietai ir virs 700 km ne ilgāk kā 24 st. laikā.
  1. IZPILDĪTĀJS pilnā mērā apmaksā soda naudas par satiksmes noteikumu pārkāpumiem u.tml.
  2. PASŪTĪTĀJS nodrošina, ka Pārvadājuma laikā pasažieri ievēro pārvadāšanas noteikumus, ar kuriem IZPILDĪTĀJS ir iepazīstinājis pasažierus.
  3. Par Pārvadājuma uzsākšanas vietu un laiku tiek uzskatīta autobusa ierašanās pasūtītājA norādītajā adresē un laikā.
  4. Katra Pārvadājuma izpilde tiek apliecināta abām Pusēm parakstot pavadzīmi. No PĀSŪTĪTĀJA puses pavadzīmi paraksta PASŪTĪTĀJA pilnvarotā persona.
  5. PASŪTĪTĀJS veic pasūtījumu vismaz 10 dienas pirms Pārvadājuma uzsākšanas (ārkārtas gadījumos pasūtījuma termiņu var saīsināt pusēm vienojoties). Pasūtījumu veic ar pušu pilnvaroto personu starpniecību.
  6. Pasūtītājsir tiesīgs atsaukt savu pasūtījumu vismaz piecu darba dienas līdz brauciena sākumam.

1. **NORĒĶINU KĀRTĪBA**
2. PASŪTĪTĀJS samaksā par kvalitatīvo, Līguma noteikumiem atbilstoši veikto Pārvadājumu EUR (eiro), veicot pārskaitījumu uz Līgumā norādīto IZPILDĪTĀJA norēķinu kontu.
3. PASŪTĪTĀJS samaksā 15 (piecpadsmit) kalendāro dienu laikā pēc pavadzīmes abpusējas parakstīšanas un rēķina saņemšanas pie PASŪTĪTĀJA.
4. Rēķinā IZPILDĪTĀJS norāda Līguma noslēgšanas datumu un numuru, veiktā Pārvadājuma maršrutu, sākumpunktu, apjomu, cenu, PVN likmi un kopējo summu.
5. Par samaksas dienu tiek uzskatīta diena, kad PASŪTĪTĀJS veicis pārskaitījumu uz Pārvadājuma līgumā norādīto IZPILDĪTĀJA norēķinu kontu.
6. Katra no Pusēm sedz savus izdevumus par banku pakalpojumiem, kas saistīti ar naudas pārskaitījumiem.
7. **izpildītāja mantiskā atbildība**
   1. IZPILDĪTĀJS pilnībā ir atbildīgs par zaudējumiem, kas radušies Pārvadājuma laikā, ja pasažieris gājis bojā, guvis sakropļojumu vai citu veselības bojājumu vai viņa mantai nodarīts bojājums un IZPILDĪTĀJS nepierāda, ka zaudējums radies nepārvaramas varas dēļ, ar paša cietušā nodomu vai viņa rupjas neuzmanības dēļ.
   2. IZPILDĪTĀJS pilnībā ir atbildīgs par zaudējumiem, kas radušies PASŪTĪTĀJAM, ja IZPILDĪTĀJS nav uzsācis un/vai izpildījis Pārvadājumu Līgumā norādītajos termiņos un IZPILDĪTĀJS nepierāda, ka zaudējums radies nepārvaramas varas dēļ. Šajā gadījumā IZPILDĪTĀJS sedz visus PASŪTĪTĀJAM radušos zaudējumus 30 (trīsdesmit) kalendāro dienu laikā pēc PASŪTĪTĀJA pieprasījuma.
   3. Ja Izpildītāja vainas dēļ netika saņemti autotransporta pakalpojumi, tad Pasūtītājam ir tiesības aprēķināt līgumsodu 40 % apmērā no ieplānotās pakalpojumu summas.
   4. Izpildītājs nav atbildīgs par atstāto transportā Pasūtītāja pasažieru mantu drošību.
8. **Nepārvarama vara**
   1. Neviena no Pusēm nav atbildīga par Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma spēkā stāšanās, ja Puse par šādu apstākļu iestāšanos ir informējusi otru Pusi 7 (septiņu) kalendāro dienu laikā no šādu apstākļu rašanās dienas. Šajā gadījumā Puses vienojas par Līgumā noteikto termiņu pagarināšanu attiecīgi par tādu laika periodu, par kādu nepārvaramas varas apstākļi ir aizkavējuši Līguma izpildi.
   2. Ar nepārvaramas varas apstākļiem jāsaprot ugunsgrēki, plūdi, ilgstošs lietus, zemestrīce, valdības lēmumi, rīkojumi un politiskās, ekonomiskās blokādes un citi, no Pusēm pilnīgi neatkarīgi radušies ārkārtēja rakstura negadījumi, ko Pusēm nebija iespējas ne paredzēt, ne novērst.
   3. Pusei, kura atsaucas uz nepārvaramas varas apstākļiem ir jāpierāda, ka tam nebija iespēju ne paredzēt, ne novērst radušos apstākļus, kuru sekas par spīti īstenotajai pienācīgajai rūpībai, nav bijis iespējams novērst.
   4. Gadījumā, ja nepārvaramas varas apstākļi turpinās ilgāk kā 30 (trīsdesmit) kalendārās dienas, Puses vienojas par Līguma turpināšanu vai izbeigšanu. Ja Puses vienojas Līgumu izbeigt, nevienai no Pusēm nav tiesību prasīt atlīdzināt otrai zaudējumus, kas radušies nepārvaramas varas apstākļu dēļ.
9. **Strīdu izskatīšana un Līguma izbeigšana**
   1. Strīdus un nesaskaņas, kas var rasties Līguma izpildes laikā, Puses risina savstarpējā pārrunu ceļā. Ja Puses nevar panākt vienošanos, tad strīdi jārisina Latvijas Republikas tiesā saskaņā ar Latvijas Republikas normatīvajiem aktiem.
   2. PASŪTĪTĀJAM ir tiesības vienpusēji atkāpties no Līguma bez IZPILDĪTĀJA, ja IZPILDĪTĀJS nav uzsācis Pārvadājumu Līgumā noteiktajā Pārvadājuma uzsākšanas dienā. Šajā gadījumā PASŪTĪTĀJS nekavējoties paziņo par atkāpšanos no Līguma nosūtot faksu un vienlaicīgi izsūtot paziņojumu pa pastu ierakstīta sūtījuma veidā.
10. **Citi noteikumi**
    1. Līgums stājas spēkā ar visu tā eksemplāru abpusēju parakstīšanas brīdi un ir spēkā līdz saistību izpildei vai saskaņā ar Līguma noteikumiem.
    2. Visi Līguma grozījumi (pakalpojuma cena paliek nemainīga) tiek izdarīti rakstiski, Pusēm tos parakstot, un tie ir spēkā no to parakstīšanas brīža.
    3. IZPILDĪTĀJS nedrīkst nodot tam ar Līgumu uzlikto pienākumu izpildi trešajām personām.
    4. Paziņojumi vai cita veida korespondence, kas attiecas uz Līgumu (izņemot Līgumā atrunātos faksa sūtījumus) ir jānosūta ierakstītā sūtījumā uz Līgumā norādītajām Pušu juridiskajām adresēm vai jānodod tieši adresātam. Uzskatāms, ka pastā nodotie sūtījumi tiek saņemti 7. (septītajā) dienā pēc to nodošanas pastā.
    5. Līgums sastādīts latviešu valodā, 2 (divos) eksemplāros ar vienādu juridisku spēku. Līguma viens eksemplārs glabājas pie PASŪTĪTĀJA un otrs pie IZPILDĪTĀJA Katrs eksemplārs pavisam uz 4 (četrām) lapām.
11. **Pušu juridiskās adreses, rekvizīti un paraksti**

|  |  |
| --- | --- |
| **PASŪTĪTĀJS:**  **Daugavpils Bērnu un jaunatnes sporta skola**  Kandavas ielā 17A, Daugavpilī, LV-5401  PVN reģ. Nr. LV 90009242212  Direktors\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_/  z.v. | **IZPILDĪTĀJS:**  **SIA „Miks BUS”**  Cietokšņa iela 35-1, Daugavpils, LV-5401  Reģ Nr. LV41503034476  Īpašnieks \_\_\_\_\_\_\_\_\_\_\_\_\_\_\_ \_\_\_\_\_  z.v. |